b'\n_START_ARTICLE_\nRibeauvill\xc3\xa9\n_START_SECTION_\nGeografija\n_START_PARAGRAPH_\nKraj le\xc5\xbei na vzhodnem robu Vogezov 15 km severozahodno od Colmarja.\n_START_SECTION_\nAdministracija\n_START_PARAGRAPH_\nRibeauvill\xc3\xa9 je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Bergheim, Gu\xc3\xa9mar, Hunawihr, Illhaeusern, Ostheim, Rodern, Rorschwihr, Saint-Hippolyte in Thannenkirch s 4.929 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Kaysersberg, Lapoutroie, Ribeauvill\xc3\xa9 in Sainte-Marie-aux-Mines z 49.311 prebivalci.\n_START_SECTION_\nZgodovina\n_START_PARAGRAPH_\nV 8. stoletju poznan kot Rathaldovilare je kraj pre\xc5\xa1el od Baselskih \xc5\xa1kofov h gospodi Rappoltstein, eni od najimenitnej\xc5\xa1ih v Alzaciji. Fevdni gospod Rappoltstein, imenovan\xc2\xa0\xc2\xbbkralj piska\xc4\x8dev\xc2\xab\xc2\xa0(Pfeiferk\xc3\xb6nig) je bil za\xc5\xa1\xc4\x8ditnik potujo\xc4\x8dih pevcev, v zameno za to pa so mu dajali dolo\xc4\x8deno takso. Ob izumrtju dru\xc5\xbeine 1673 je dol\xc5\xbenost kralja piska\xc4\x8dev pre\xc5\xa1la na palatinske grofe Zweibr\xc3\xbccken-Birkenfelda. Potujo\xc4\x8di pevci so imeli v bli\xc5\xbeini kraja romarsko cerkev, posve\xc4\x8deno Materi Bo\xc5\xbeji iz Dusenbacha. Vse do 19. stoletja je bil Ribeauvill\xc3\xa9 poznan pod imenom Rappoltsweiler.\n_START_SECTION_\nZanimivosti\n_START_PARAGRAPH_\nRibeauvill\xc3\xa9 je delno obdan s starim obzidjem, znotraj katerega se nahajajo \xc5\xa1tevilne srednjeve\xc5\xa1ke hi\xc5\xa1e in dve stari gotski cerkvi, posve\xc4\x8deni sv. Gregorju in sv. Avgu\xc5\xa1tinu. Mestna hi\xc5\xa1a vsebuje pomembno zbirko starin. Carolabad, slan vrelec, ki je imel velik sloves v srednjem veku, je bil ponovno odkrit leta 1888, s \xc4\x8dimer je Rappoltsweiler postal watering-place._NEWLINE_V bli\xc5\xbeini kraja se nahajajo ru\xc5\xa1evine treh gradov, Ulrichsburg, Girsberg in Hohrappoltstein, ki so nekdaj pripadali gospodi Rappoltstein.'